ฝึกตัวเองให้เลิกพูดคำหยาบ เปลี่ยนทัศนคติ เปลี่ยนรูปแบบการพูด
การขอให้เพื่อนหรือคนรักช่วยทำอะไรที่มันยาก ๆ จะทำให้ทุกอย่างดูง่ายขึ้นหรืออาจจะสนุกขึ้นด้วย หาเพื่อนสักคนมาช่วยคุณหักดิบนิสัยชอบพูดคำหยาบได้ด้วยการ :  คุณอาจจะชวนเพื่อนที่ชอบพูดคำหยาบมาเลิกพูดคำหยาบด้วยกัน หรือจะให้เพื่อนที่พูดเพราะมาคอยจับตาดูการพูดของคุณและเตือนคุณดี ๆ เวลาที่คุณพูดคำหยาบ การที่มีคนมาช่วยสอดส่องพฤติกรรมชอบพูดคำหยาบจะทำให้คุณบังคับตัวเองไม่ให้พูดคำหยาบได้ง่ายขึ้น และจะทำให้เลิกนิสัยชอบพูดคำหยาบได้ถาวร แต่ละคนมีเรื่องให้อดไม่ได้ต้องพูดคำหยาบไม่เหมือนกัน บางคนอาจจะพูดคำหยาบเวลารถติด บางคนอาจจะเป็นเรื่องการต่อคิวยาวในซูเปอร์มาร์เกต หรือบางคนเห็นใครตายในเรื่อง "Game of Thrones" ทีไรเป็นต้องสบถทุกที ถ้าคุณหาได้ว่าอะไรมักทำให้คุณพูดคำหยาบ คุณก็จะหาทางหลีกเลี่ยงได้ เช่น อาจจะออกจากที่ทำงานสายสักครึ่งชั่วโมงเพื่อเลี่ยงรถติด เปลี่ยนมาซื้อของออนไลน์ หรือเปลี่ยนมาดูซีรี่ส์เรื่อง "Friends" แทน ปลีกตัวเองออกจากสถานการณ์ที่ทำให้คุณอารมณ์เสีย แล้วคุณจะยั้งปากตัวเองได้ดีขึ้น โหลคำหยาบเป็นวิธีการดั้งเดิมที่ช่วยให้หลายคนเลิกพูดคำหยาบมาได้นักต่อนัก โหลคำหยาบอาจจะเป็นโหลใหญ่ ๆ สักใบหรือกระปุกออมสิน (อะไรก็ได้ที่เปิดยาก ๆ) เมื่อไหร่ก็ตามที่พูดคำหยาบให้หยอดเงินลงไปหนึ่งบาท (หรือมากกว่านั้นก็ได้) คุณจะมองว่าโหลคำหยาบเป็นการลงโทษหรือเป็นรางวัลก็ได้นะ :  โหลคำหยาบเป็นการลงโทษเพราะทุกครั้งที่เผลอพูดคำหยาบคุณจะต้องเสียเงินหนึ่งบาท แต่จะถือว่าเป็นรางวัลด้วยก็ได้ เพราะเมื่อไหร่ที่โหลเต็ม (หรือคุณเลิกพูดคำหยาบได้ถาวร) คุณก็จะมีเงินไปใช้อะไรก็ได้ จะเอาไปซื้อเสื้อผ้าใหม่หรือเอาไปบริจาคก็ได้ ถ้าคุณหาพรรคพวกมาช่วยกันเลิกพูดคำหยาบได้ ให้เอาโหลคำหยาบมาไว้ที่ออฟฟิศซะเลย เพราะทุกคนจะช่วยกันจับตาว่าใครพูดคำหยาบบ้างและใครแอบโกงพูดคำหยาบแล้วไม่จ่ายเงิน พอโหลเต็มก็ฉลองด้วยการเอาไปซื้อเครื่องชงกาแฟใหม่ไว้ใช้กันทั้งแผนกเลย วิธีนี้เหมือนกับการใส่ปลอกคอกันเห่าสำหรับสุนัขเพื่อกำจัดพฤติกรรมที่ไม่ดี ฟังดูไม่ค่อยน่าพิสมัยแต่รับรองว่าได้ผล แค่เอาหนังยางหรือยางมัดผมวงใหญ่สวมข้อมือ เผลอพูดคำหยาบเมื่อไหร่ก็ดีดให้เต็มแรง  หลักการของวิธีนี้ก็คือ สมองของคุณจะเชื่อมโยงคำหยาบกับความเจ็บปวด ทำไปสักพักจิตใต้สำนึกจะทำให้คุณค่อย ๆ เลิกพูดคำหยาบไปเอง ถ้าคุณจริงจังกับวิธีนี้มากละก็ ให้เพื่อน (คนที่ชอบอกชอบใจเวลาเห็นคนอื่นเจ็บปวด) มาดีดหนังยางให้เวลาที่คุณพูดคำหยาบ แค่จำให้ได้ละกันว่าคุณเป็นคนบอกให้เพื่อนช่วยเอง อีกวิธีที่ช่วยให้คุณกลืนคำหยาบกลับลงคอทั้ง ๆ ที่มันจวนเจียนจะออกมาอยู่แล้วก็คือการหลอกตัวเองว่ามีคนอื่นกำลังฟังอยู่ตลอดเวลา อาจจะเป็นคุณย่าจอมเฮี้ยบ หัวหน้า หรือลูกชายลูกสาวตัวน้อย ใครก็ได้ที่คุณจะรู้สึกผิดถ้าพูดคำหยาบต่อหน้าเขา เมื่อไหร่ก็ตามที่กำลังจะพูดคำหยาบ ให้จินตนาการว่าคนที่คุณไม่อยากพูดคำหยาบด้วยยืนอยู่ข้าง ๆ และจะทำหน้าเหวอหรือตกใจสุดขีดที่ได้ยินคำนั้น มันจะช่วยให้คุณไม่หลุดพูดคำหยาบออกไป หลายคนโดยเฉพาะอย่างยิ่งวัยรุ่น ติดนิสัยพูดคำหยาบมาจากเพลง ภาพยนตร์ หรือรายการทีวีที่มีคำหยาบ ถ้าคุณเป็นหนึ่งในนั้น และคุณแค่อยากจะพูดคำหยาบให้ดูเท่เหมือนพวกนักร้องแรปเปอร์ใต้ดิน คุณต้องนึกด้วยว่าในชีวิตจริงไม่มีใครเขาใช้ภาษาแบบนั้น เปลี่ยนคลื่นวิทยุไปฟังเพลงป๊อบใส ๆ ไม่มีคำหยาบ หรืออย่างน้อยก็ฟังเวอร์ชั่นที่ผ่านการเซ็นเซอร์แล้ว คุณใช้คำหยาบในบริบทที่ต่างกัน เช่น คุณอาจจะพูดคำหยาบเวลาที่คุณโกรธหรือโมโห พูดคำหยาบเพื่อเน้นสิ่งที่คุณต้องการจะสื่อ หรือพูดเพื่อให้มันดูตลก แต่การพูดคำหยาบก็ยังเป็นนิสัยที่ไม่พึงประสงค์ในหลาย ๆ แง่ เช่น มันทำให้คุณดูโง่หรือไร้การศึกษา แม้ว่าคุณอาจจะไม่ได้โง่หรือไร้การศึกษาจริง ๆ ก็เถอะ และถ้าคุณเรียกใครด้วยคำหยาบซึ่ง ๆ หน้า คนอื่นก็อาจจะมองว่าคุณกำลังข่มขู่หรือระรานอีกฝ่ายนึงอยู่ และมันก็อาจจะทำให้คนฟังรู้สึกรังเกียจหรือไม่พอใจมาก ๆ ได้ ซึ่งอาจส่งผลต่อความก้าวหน้าในอาชีพการงานหรือทำลายความสัมพันธ์กับคนที่คุณถูกใจด้วยก็ได้   นิสัยพูดคำหยาบของคุณอาจเป็นมาตั้งแต่เด็กถ้าคุณเติบโตมาในครอบครัวที่พูดคำหยาบ หรืออาจจะเพิ่งมาเป็นตอนวัยรุ่นที่คุณรู้สึกว่าการพูดคำหยาบทำให้คุณดูเท่ในสายตาเพื่อน ๆ แต่ไม่ว่าสาเหตุจะมาจากอะไร ก็ไม่มีประโยชน์ที่จะมองย้อนกลับไปแล้วโทษคนอื่น สิ่งสำคัญที่สุดก็คือคุณรู้ตัวว่าปัญหาของคุณคือการพูดคำหยาบ และพยายามแก้ไขมันให้ดีที่สุด การมองโลกในแง่ดีคือสิ่งสำคัญในการช่วยเลิกนิสัยพูดคำหยาบ เพราะคนเรามักจะพูดคำหยาบก็ต่อเมื่อเรามีเรื่องให้ต้องบ่น อารมณ์เสีย หรืออาจจะมองทุกอย่างเป็นด้านลบไปเสียหมด การมองโลกในแง่ดีเป็นการกำจัดเรื่องที่ทำให้คุณคันปากอยากจะพ่นคำผรุสวาทออกไป แต่ก็ต้องยอมรับว่า การฝึกมองโลกในแง่ดีนั้นไม่ใช่เรื่องง่าย เพราะฉะนั้นครั้งต่อไปเวลาที่ความคิดหรืออารมณ์ในแง่ลบคุกรุ่นขึ้นมา หยุดคิดสักนิด หายใจเข้าลึก ๆ แล้วถามตัวเองว่า  "มันใช่เรื่องใหญ่ขนาดนั้นเลยเหรอ"  เช่น ถามตัวเองว่า "ถ้าฉันไปประชุมสายสักสองสามนาที มันจะเป็นเรื่องใหญ่ขนาดนั้นเลยเหรอ" หรือ "มันใช่เรื่องที่ต้องโมโหจริง ๆ เหรอกับแค่หารีโมตทีวีไม่เจอแล้วต้องมาเปลี่ยนช่องตรงหน้าจอทีวีแทน" การมองสถานการณ์ต่าง ๆ ในด้านบวกจะช่วยให้คุณใจเย็นลงและเอาชนะอารมณ์ด้านลบได้ นอกจากนี้ คุณต้องบอกตัวเองเสมอว่าคุณเลิกพูดคำหยาบได้แน่ เพราะถ้าคุณเอาแต่มองโลกในแง่ลบ สงสัยว่าอย่างฉันเนี่ยนะจะเลิกพูดคำหยาบได้ คุณก็แพ้ตั้งแต่ยังไม่เริ่มแล้ว บอกตัวเองว่า ถ้าคนอื่นเลิกสูบบุหรี่หรือควบคุมอาหารจนลดน้ำหนักได้หลายสิบกิโลกรัม คุณก็ต้องเลิกพูดคำหยาบถาวรได้เหมือนกัน ! นิสัยพูดคำหยาบเป็นสิ่งที่ติดตัวคุณมาหลายปีจนกลายเป็นภาษาที่คุณพูดในชีวิตประจำวัน เช่นเดียวกับนิสัยอื่น ๆ ที่บ่มเพาะมานาน คุณไม่สามารถเลิกพูดคำหยาบได้ภายในชั่วข้ามคืน การฝึกพูดคำหยาบเป็นขั้นตอนหนึ่ง คุณอาจจะทำได้บ้างไม่ได้บ้างแล้วแต่วัน แต่สิ่งสำคัญคือการพยายามควบคุมตัวเองให้ได้มากที่สุด บอกตัวเองเสมอว่าเพราะอะไรคุณถึงอยากเลิกพูดคำหยาบ และคิดภาพว่าคุณจะรู้สึกดีแค่ไหนที่คุณเลิกนิสัยชอบพูดคำหยาบได้  บอกตัวเองเสมอว่าทำไมถึงอยากเลิกพูดคำหยาบ เหตุผลของคุณอาจจะเป็นเพราะคุณไม่อยากให้คนในที่ทำงานใหม่เข้าใจว่าคุณเป็นพวกกักขฬะ หรือคุณอาจจะไม่อยากเป็นตัวอย่างที่ไม่ดีให้กับลูก ๆ ใช้เหตุผลเหล่านี้เป็นแรงผลักที่ทำให้คุณสู้ต่อไป ไม่ว่าเป้าหมายของคุณจะเป็นอะไร อย่าล้มเลิกความตั้งใจเด็ดขาด ฝึกควบคุมตัวเองและบอกตัวเองเสมอว่าในโลกนี้ไม่มีอะไรที่คุณทำไม่ได้ ถ้าตั้งใจจริง ! การพูดคำหยาบเล็ก ๆ น้อย ๆ นาน ๆ ครั้งยังพอรับได้ แต่ถ้าคุณรู้สึกว่าตัวเองพูดคำหยาบไม่หยุด ทุกประโยคมีคำหยาบตลอด นั่นแปลว่าคุณมีปัญหาเรื่องการพูดคำหยาบจริง ๆ ขั้นตอนแรกของการฝึกตัวเองไม่ให้พูดคำหยาบก็คือ สังเกตว่าตัวเองมักจะพูดคำหยาบตอนไหน มีใครที่คุณอยู่ใกล้แล้วรู้สึกอยากพูดคำหยาบเป็นพิเศษหรือเปล่า หรือคุณมักจะพูดคำหยาบในสถานการณ์ไหน คำหยาบคำไหนที่ติดปากตลอดเวลา พยายามหาสาเหตุให้ได้ว่าทำไมคุณถึงพูดคำหยาบ และคำหยาบนั้นมีบทบาทอย่างไรในรูปแบบการพูดของคุณ  พอสังเกตนิสัยชอบพูดคำหยาบของคุณดี ๆ คุณอาจจะตกใจว่าทำไมตัวเองพูดคำหยาบมากขนาดนั้น แต่ก็อย่าเพิ่งเสียใจไป การรู้ว่าตัวเองพูดคำหยาบบ่อยแค่ไหนคือขั้นแรกของการเลิกพูดคำหยาบ พอคุณเริ่มสังเกตนิสัยชอบพูดคำหยาบของตัวเอง คุณจะเริ่มจับผิดคนอื่นโดยไม่รู้ตัว ซึ่งเป็นเรื่องที่ดีเพราะคุณจะได้รู้ว่าคำหยาบมันฟังดูไม่รื่นหูขนาดไหน และมันสร้างความรู้สึกที่ไม่ดีได้อย่างไร เมื่อคุณหาสาเหตุใหญ่ของการพูดคำหยาบได้แล้ว คุณก็จะเริ่มรู้วิธีกำจัดคำหยาบออกไปจากประโยค เวลาที่คุณคันปากอยากจะพูดคำหยาบออกมาเฉย ๆ ไม่ได้กำลังโกรธหรือไม่ได้หลุดปาก แค่อยากจะใช้คำหยาบเพื่อสื่อความหมายเชิงสัญลักษณ์ ให้หาคำที่ฟังดูใกล้เคียงกับคำหยาบคำนั้นแต่ไม่ใช่คำหยาบแทน อาจจะเป็นคำที่ขึ้นต้นด้วยตัวอักษรเดียวกันหรือเสียงสระเดียวกันที่ฟังแล้วไม่ระคายหู   เช่น พูดว่า "เห้" แทน "เ-ย" หรือ "เป็ด" แทน "เ-ด" ช่วงแรก ๆ อาจจะรู้สึกปัญญาอ่อนเวลาพูด แต่สักพักก็จะชิน และการพูดคำไร้สาระพวกนี้อาจจะทำให้คุณไม่อยากพูดอะไรด้านลบอีกเลยก็ได้ ถ้าหลุดพูดคำหยาบออกมา ให้พูดตามด้วยอีกคำที่คล้ายกันแต่ไม่หยาบทันที สักพักสมองของคุณจะเชื่อมโยงสองคำนี้เข้าด้วยกัน และคุณก็จะเลือกใช้อีกคำที่ไม่หยาบโดยอัตโนมัติ คำหยาบมักใช้เพราะ "สื่ออารมณ์ได้ดีกว่า" แต่ก็ยังเป็นข้ออ้างที่ฟังไม่ขึ้นอยู่ดีเพราะในภาษาไทยมีคำดี ๆ มากมายที่ช่วยให้สื่ออารมณ์ได้ตรงใจและทำให้คุณดูดีมีการศึกษามากกว่าการเลือกใช้คำหยาบตั้งเยอะ การเพิ่มคลังศัพท์และใช้คำที่สื่ออารมณ์ได้ดีกว่าโดยไม่ต้องใช้คำหยาบจะทำให้คุณดูเป็นคนฉลาด น่าคบ และน่าเข้าหามากกว่าเดิมด้วย   เขียนรายการคำหยาบที่คุณพูดบ่อย ๆ แล้วเปิดพจนานุกรมหาคำอื่น ๆ ที่ใช้แทนกันได้ เช่น แทนที่จะพูดว่า "นัง…หรี่" ทั้งเช้าสายบ่ายเย็น ก็เปลี่ยนมาใช้คำที่สื่อความได้เหมือนกันและฟังดูตลก ๆ เช่น แม่นางดอกไม้ทอง เจ้าแม่โคมเขียว  คุณสามารถเพิ่มคลังศัพท์ได้ด้วยการอ่านหนังสือและหนังสือพิมพ์ให้มากขึ้น จดคำที่ให้ภาพความหมายชัดเจนจนคุณรู้สึกขำและพยายามใส่คำพวกนี้เข้าไปในประโยค พยายามฟังภาษาพูดของคนอื่นและจำคำหรือวลีที่คนอื่นใช้ในการสื่อสารที่ไม่ใช่คำหยาบ
ขอให้เพื่อนช่วย. หาว่าอะไรที่มักทำให้คุณพูดคำหยาบและหาทางหลีกเลี่ยง. ใช้โหลคำหยาบ. เอาหนังยางดีดแขน. หลอกตัวเองว่าคุณย่ายืนอยู่ใกล้ ๆ. หลีกเลี่ยงเพลงหรือสื่อที่มีคำหยาบคาย. บอกตัวเองว่าการพูดคำหยาบเป็นสิ่งไม่ดี. ฝึกมองโลกในแง่ดี. อย่ากดดันตัวเองมากเกินไป. จับตาดูนิสัยชอบพูดคำหยาบของคุณให้ดี. หาคำที่คล้าย ๆ กันแต่ไม่หยาบมาใช้แทน. เพิ่มคลังศัพท์.
https://www.wikihow.com/Stop-Swearing https://www.wikihow.com/Stop-Swearing https://www.wikihow.com/Stop-Swearing
Training Yourself to Stop Swearing Changing Your Attitude Changing Your Speech Patterns